《独坐遣兴》
宋代·舒岳祥

昏眼迷烟雨，修眉隐树林。
杜鹃知夜半，蟋蟀俟秋音。
静悟平生事，閒思万古心。
嗟跎七十五，既往莫追寻。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。